钦定古今图书集成/历象汇编/岁功典/第026卷 > 《退朝录》 > 《然灯》
## 钦定古今图书集成/历象汇编/岁功典/第026卷 > 《退朝录》 > 《然灯》

上元然镫，或云沿汉祠太一自昏至昼故事。梁简文
帝有《列镫赋》，陈后主有《光壁殿遥咏山镫》诗。唐明皇
先天中，东都设镫，文宗开成中，建镫，迎三宫太后。是
则唐以前岁不常设。本朝太宗时，三元不禁夜，上元
御乾元门，中元、下元御东华门。后罢中元、下元二节，
而初元游观之盛，冠于前代。